I.M

**Իմ Չանգյուն** (,), հարավկորեացի ռեփեր և երգիչ: Monsta X բոյ-բենդում առաջնաելույթ է ունեցել 2015 թվականին *No.Mercy* գոյատևման շոուի միջոցով։ Սոլո առաջնաելույթը կայացել է 2021 թվականի փետրվարի 19-ին «*Duality»* մինի ալբոմով։

## Կենսագրություն
### Վաղ կյանք
Իմ Չունգյոնը ծնվել է 1996 թվականի հունվարի 26-ին Սուվոնում, սակայն իր հայրենի քաղաք է համարում Գվանջուն: Վաղ տարիքի մեծ մասն անցկացրել է արտերկրում, և ապրել է Երուսաղեմում՝ Իսրայելում, այդ թվում ապրում է Բոստոնի Մասաչուսեթս նահանգում, որտեղ նրա հայրը աշխատել է Հարվարդի համալսարանում:

2013 թվականին միացել է Nu’bility բոյ-բենդին «Special K Entertainment» լեյբլում։ Խումբը պաշտոնապես առաջնաելույթը չի ունեցել:

2015 թվականին *Changgyong*-ը դարձել է տասներեքերորդ և վերջին անդամը, որը միացել է Mnet No.Mercy-ի գոյատևման շոուին: Դարձել է շոուի յոթ հաղթողներից մեկը՝ հայտնվելով հարավկորեական Monsta X բոյ-բենդում, որն առաջնաելույթ է ունեցել Starship Entertainment-ում:

### Monsta X-ի առաջնաելույթ և մենահամերգ
2015 թվականի մայիսին Այեմը առաջնաելույթ է ունեցել Monsta X խմբում «Trespass» առաջին մինի ալբոմով: 2016 թվականի մայիսից սկսում է մենահամերգային գործունեություն ծավալել՝ I. M կեղծանվան տակ թողարկելով «Who Am I? yeseo»-ի միքսթեյփը Yeseo-ի մասնակցությամբ: Նույն թվականի հոկտեմբերի 20-ին, պրոդյուսեր *Brother Su*-ի և երգիչ J. Han-ի հետ թողարկել են միքսթեյփ, որը կոչվում էր «Madeleine»: Արդեն 2017 թվականի հուլիսի 21-ին Monsta X-ի մեկ այլ անդամ Չժուհոնի հետ համատեղ թողարկել է «Be My Friend» սինգլը: Իսկ 2018 թվականի փետրվարի 20-ին I. M-ը թողարկել է «Fly With Me» սինգլը:

2019 թվականի փետրվարին I. M-ն հնչյունավորել է Օսկար Ուայլդի «Երջանիկ արքայազնը» աուդիոգիրքը, որը թողարկվել է *Naver's Audioclip* համակարգի միջոցով: Այդ տարի ավելի ուշ հնչյունավորել է երկու աուդիոգիրք Շոնի հետ միասին՝ դրանք թողարկելով նաև նույն պլատֆորմի միջոցով: Ապրիլին թողարկվել է «Horizon» և «Scent» սինգլը, որը համատեղ ձայնագրվել է ամերիկացի երգիչ *Elhae*-ի հետ:

2020 թվականին ևս մեկ անգամ համագործակցել է *Elhae*-ի հետ՝ թողարկելով «Need to Know» սինգլը: Դրանից հետո առաջին անգամ մենահամերգով հանդես է եկել *Talk Talk Information Brunch* թոք-շոուում:

### 2021-ներկա՝ Duality
2021 թվականի հունվարին ռեփերը հայտարարել է, որ իր սոլո աշխատանքը, որը պատրաստել է 2020 թվականին, առաջին սոլո ալբոմն է և կթողարկվի նույն տարվա վերջին: Առաջնաելույթային մինի ալբոմը, որը կոչվում է «Duality», թողարկվել է փետրվարի 19-ին՝ «God Damn» գլխավոր սինգլով: Ալբոմի բոլոր հինգ երգերը հայտնվել են *World Digital Sound Sales Billboard* շաբաթական հիթ-շքերթում՝ զբաղեցնելով ամբողջ հիթ-շքերթի քսան տոկոսը: Նույն թվականի հունիսին դարձել Է *Versace eros Fragrance* օծանելիքի նոր մոդելը:

Հուլիսին I.M-ը Monsta X-ի ընկերներ Շոունուի և Հյոնգվոնի հետ միացավ Պեպսիի «Taste of Korea» ամառային արշավին՝ թողարկելով գովազդային սինգլ՝ «Summer Taste»՝ երգիչ և դերասան Rain-ի, Brave Girls-ի անդամներ Yoojung-ի և Yoona-ի և Ateez's Hongjoong-ի և Yunho-ի հետ միասին: Օգոստոսին մասնակցել է *Baverse Studio*-ի «Welcome To My Baverse» վավերագրական ֆիլմին: Սեպտեմբերին թողարկվել է «Loop» կոմպոզիցիան՝ որպես «Welcome To My Baverse»-ին մասնակցելու մաս։ Նա աշխատել է երգի կոմպոզիցիայի պատրաստման և սինգլի շապիկի վրա։:

2022 թվականի օգոստոսին *Starship Entertainment*-ը հայտարարել է, որ լքում է լեյբլը, բայց կշարունակի իր գործունեությունը Monsta X-ում:

## Հանրաճանաչություն և ազդեցություն
Իր «Duality» մինի-ալբոմի թողարկումից հետո Այ Էմը սկսել է հայտնվել ազգային և միջազգային հիթ-շքերթների առաջին հորիզոնականներում՝ մեծ աղմուկ բարձրացնելով ամբողջ աշխարհում։ Գլխավորում էր *Melon*, *Bugs!*, *iTunes*-ը, Amazon-ը և Billboard-ը՝ առաջ անցնելով աշխարհահռչակ փոփ արտիստներից, ներառյալ Արիանա Գրանդեն, Ադելը և Coldplay-ը:

### Մինի ալբոմներ
* *Duality* (2021)
* *Overdrive* (2023)

## Ֆիլմագրություն
* *No.Mercy* (Mnet, 2014—2015)

## Ծանոթագրություններ

Կատեգորիա:Հարավկորեացի երգիչներ
Կատեգորիա:Հարավկորեացի կոմպոզիտորներ
Կատեգորիա:Հարավկորեացի ռեփերներ